1 Mose 49 AKCB – ዘፍጥረት 49 NASV | Biblica\n1 Mose 49 AKCB – ዘፍጥረት 49 NASV\nYakob Hyira Ne Mmabarima\n1Yakob frɛɛ ne mmabarima nyinaa ka kyerɛɛ wɔn se, “Mummetwa me ho nhyia, na menka mo nea ɛbɛba mo so daakye.\n2“Yakob mmabarima, mommoaboa mo ho ano, na muntie;\nmuntie mo agya Israel.\nWo na woyɛ me tumi ne mʼahoɔden nsɛnkyerɛnne a edi kan a\nɛboro anuonyam ne tumi so.\n4Woyɛ kitikiti sɛ asorɔkye, nanso worenkɔ so bio,\nefisɛ woforoo wʼagya mpa ne ne yere kɔdae,\nWogyina hɔ ma basabasayɛ ne asisi.\n6Mma me nkɔka wɔn agyinatu ho,\nefisɛ wɔnam wɔn abufuw so akunkum nnipa,\nna wokunkum anantwi de gyee wɔn ani.\n7Nnome nka wɔn abufuw, efisɛ ano yɛ den,\nna ɛyɛ atirimɔdensɛm!\nƐno nti, mɛbɔ wɔn asefo ahwete\n8“Yuda, wo nuabarimanom beyi wo ayɛ.\nWobɛsɛe wʼatamfo nyinaa.\nWʼagya mmabarima bɛkotow wo.\n9Yuda, woyɛ gyata ba a\nwoawe wʼatamfo nam awie.\nWote sɛ gyata a wabutuw.\nHena na obetumi akɔka no?\n10Ahempema remfi Yuda nsam,\nna saa ara nso na ahempema remfi nʼanan ntam,\nkosi sɛ, nea ɛyɛ ne dea a aman nyinaa betie no no bɛba.\n11Ɔbɛsa nʼafurum wɔ bobe dua mu.\nƆde nʼafurum ba bɛsa bobe pa mman mu.\nƆbɛhoro ne ntama wɔ nsa mu,\nna wahoro nʼatade nso wɔ bobesa kɔɔ mu.\n12Nʼaniwa aba bebiri asen bobesa.\nNe se bɛyɛ fitaa asen nufusu.\nObesisi ahyɛngyinabea ama ahyɛn.\nNʼahye so bɛtrɛw akosi Sidon.\n14“Isakar yɛ afurum hoɔdenfo a\nobutuw hɔ rehome wɔ nguankuw mu.\n15Sɛ ohu sɛnea nʼahomegyebea ye fa,\nne sɛnea nʼasase no so dwo a,\nobekuntun agye adesoa,\n16“Dan bebu ne manfo atɛn\nsɛ Israel mmusuakuw no baako.\n17Dan bɛyɛ sɛ ɔwɔ a ɔda kwankyɛn;\nɔbɛyɛ sɛ ahurutoa a ɔnam ɔtempɔn mu a\nsɛnea ɛbɛma ne sotefo atew ahwe nʼakyi.\n18“Awurade, wo nkwagye na meretwɛn.\n19“Nnipa bɔnefo bɛtow ahyɛ Gad so,\nna ɔno nso betiw wɔn atow ahyɛ wɔn so.\n20“Aser aduan a odi no bɛyɛ aduan pa.\nNa ɔbɛma ahennuan a ɛyɛ akɔnnɔ.\n21“Naftali te sɛ ɔforote a wɔagyaa no a\nɔwo mma ahoɔfɛfo.\n22“Yosef yɛ ngodua a ɛsow aba,\na esi asuten ho,\nna ne mman tra afasu.\n23Agyantowfo kaa no hyɛe,\nde abufuw tow hyɛɛ ne so.\n24Nanso ne bɛma no gyinaa pintinn,\nesiane Otumfo Nyankopɔn a Yakob som no no\na ɔyɛ oguanhwɛfo ne Israel botantim no;\n25esiane Onyankopɔn a wʼagya som no a ɔboa wo no;\nOtumfo a ɔde ɔsoro nhyira behyira wo;\nnhyira a efi asase ase pɛɛ;\nnhyira a efi nufu ne ɔyafunu mu no.\nbɛdɔɔso asen tete nteredee mmepɔw\nne nkoko a etintim hɔ daa no so nnɔbae.\nEyinom nyinaa mmra Yosef ti so,\nengugu anuanom no mu nea wɔapaw no no anintɔn so.\nɔbɔ aporɔw anɔpa, kyere ne hanam we,\nna edu anwummere a, ɔkyekyɛ nam nkae no.”\n28Eyi ne nhyira a Israel mmusuakuw dumien no agya de hyiraa wɔn; obiara ne sɛnea ɛfata no.\nYakob Wu Ne Ne Sie\n29Yakob rebewu no, ɔka kyerɛɛ wɔn hyɛɛ wɔn se, “Aka kakraa bi, na wɔrebɛfa me akɔka me mpanyimfo ho. Sɛ miwu a, munsie me wɔ ɔboda a ɛwɔ Hetini Efron afuw a wosiee me mpanyimfo wɔ mu no mu. 30Ɛno ne ɔboda ne afuw a ɛwɔ Makpela, a ɛbɛn Mamrɛ a ɛwɔ Kanaan asase so no. Abraham tɔɔ saa ɔboda no fii Hetini Efron nkyɛn, de yɛɛ amusiei. 31Saa ɔboda no mu na wosiee Abraham ne ne yere Sara. Ɛhɔ ara nso na wosiee Isak ne ne yere Rebeka, na misiee Lea nso. 32Me nena Abraham tɔɔ afuw no ne ɔboda a ɛka ho no nyinaa fii Hetifo no nkyɛn.”\n33Bere a Yakob kasa kyerɛɛ ne mma no wiee no, ɔmaa ne nan so guu ne mpa so wui. Wokosiee no wɔ ne mpanyimfo nkyɛn.\nAKCB : 1 Mose 49